b'\n_START_ARTICLE_\n20000 Varuna\n_START_PARAGRAPH_\n20000 Varuna je ime \xc4\x8dezneptunskega telesa v Kuiperjevem pasu s krogelnim premerom okoli 900 (+125/-145) km  in je tako malo manj\xc5\xa1e od Plutonove lune Haron s premerom 1.270 km. Odkrili so ga 28. novembra 2000. Srednja polos tira je 43,189 a.e._NEWLINE_Asteroid se imenuje po hindujskem bogu Varuni. Prej je nosil po predpisih Mednarodne astronomske zveze sistemati\xc4\x8dno ime 2000 WR106, ki ka\xc5\xbee na letnico odkritja.'